CELEX: C2007/095/28
Language: sl
Date: 2007-04-28 00:00:00
Title: Zadeva C-52/07: Predlog za sprejetje predhodne odločbe, ki ga je vložilo Marknadsdomstolen (Švedska) 6. februarja 2007 — Kanal 5 Ltd in TV 4 AB proti Föreningen Svenska Tonsättares Internationella Musikbyrå (STIM)

28.4.2007   
            
            
               SL
            
            
               Uradni list Evropske unije
            
            
               C 95/17
            
         Predlog za sprejetje predhodne odločbe, ki ga je vložilo Marknadsdomstolen (Švedska) 6. februarja 2007 — Kanal 5 Ltd in TV 4 AB proti Föreningen Svenska Tonsättares Internationella Musikbyrå (STIM)
   (Zadeva C-52/07)
   (2007/C 95/28)
   Jezik postopka: švedščina
   Predložitveno sodišče
   Marknadsdomstolen (Švedska).
   Stranke v postopku v glavni stvari
   
      Tožeči stranki: Kanal 5 Ltd in TV 4 AB.
   
      Tožena stranka: Föreningen Svenska Tonsättares Internationella Musikbyrå (STIM).
   Vprašanja za predhodno odločanje
   
               A)
            
            
               Ali je treba člen 82 ES razlagati tako, da se mora ravnanje obravnavati kot zloraba prevladujočega položaja, če kolektivna organizacija za upravljanje avtorskih pravic na področju glasbenih del, ki uživa dejanski monopol v državi članici, uporablja ali določa za komercialne televizijske kanale tarifo za pravico oddajanja glasbenih del v televizijskih oddajah, namenjenim širši javnosti, glede na dohodek teh kanalov, ki ga imajo s temi oddajami?
            
         
               B)
            
            
               Ali je treba člen 82 ES razlagati tako, da se mora ravnanje obravnavati kot zloraba prevladujočega položaja, če kolektivna organizacija za upravljanje avtorskih pravic na področju glasbenih del, ki uživa dejanski monopol v državi članici, uporablja ali določa za komercialne televizijske kanale tarifo za pravico oddajanja glasbenih del v televizijskih oddajah, namenjenim širši javnosti, glede na dohodek teh kanalov, ki ga imajo s temi oddajami, kadar ne obstaja očitna vez med dohodki in storitvami organizacije, se pravi, dodelitev pravice do oddajanja z avtorskim pravom zaščitenega glasbenega dela; to se pogosto zgodi, na primer pri informativnih in športnih oddajah in kadar se dohodki povečajo zaradi sprememb v programih, tehnoloških naložbah in razvoju proizvodov zaradi prilagajanja strankam?
            
         
               C)
            
            
               Ali lahko na odgovor na prvo in drugo vprašanje vpliva dejstvo, da je mogoče opredeliti in količinsko določiti tako glasbo, ki se jo oddaja, kot publiko?
            
         
               D)
            
            
               Ali lahko na odgovor na prvo in drugo vprašanje vpliva dejstvo, da se za podjetje, ki opravlja dejavnosti javne službe, tarifa (ki temelji na dohodku) ne uporablja na enak način?